CELEX: 32011D0076
Language: lv
Date: 2011-02-02 00:00:00
Title: 2011/76/ES: Komisijas Lēmums ( 2011. gada 2. februāris ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū no Aspergillus niger iegūtu hitīna un glikāna maisījumu kā jaunu pārtikas produktu sastāvdaļu (izziņots ar dokumenta numuru C(2011) 480)

3.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 29/34
            
         KOMISIJAS LĒMUMS
   (2011. gada 2. februāris),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū no Aspergillus niger iegūtu hitīna un glikāna maisījumu kā jaunu pārtikas produktu sastāvdaļu
   (izziņots ar dokumenta numuru C(2011) 480)
   (Autentisks ir tikai teksts franču valodā)
   (2011/76/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Kitozyme SA2008. gada 15. janvārī Beļģijas kompetentajām iestādēm iesniedza pieteikumu par hitīna un glikāna, kas iegūti no Aspergillus niger, kā jaunas pārtikas produktu sastāvdaļas laišanu tirgū.
            
         
               (2)
            
            
               Beļģijas kompetentā pārtikas produktu novērtējuma iestāde 2008. gada 5. novembrī sniedza sākotnējo novērtējuma ziņojumu. Šajā ziņojumā tā secināja, ka ir vajadzīga papildu novērtēšana.
            
         
               (3)
            
            
               Komisija 2009. gada 12. martā visām ES dalībvalstīm nosūtīja sākotnējo novērtējuma ziņojumu. Vairākas dalībvalstis iesniedza papildu apsvērumus.
            
         
               (4)
            
            
               Tāpēc 2009. gada 27. augustā notika apspriešanās ar Eiropas Pārtikas nekaitīguma iestādi (EFSA).
            
         
               (5)
            
            
               
                  EFSA (diētisko produktu, uztura un alerģiju zinātnes ekspertu grupa) 2010. gada 9. jūlijā pieņēma atzinumu Scientific opinion on the safety of “Chitin-Glucan” as a novel food ingredient
                   (2), kurā tā secināja, ka hitīns un glikāns, kas iegūti no Aspergillus niger, paredzētajos lietošanas apstākļos un paredzētajos daudzumos ir nekaitīgi.
            
         
               (6)
            
            
               Pamatojoties uz zinātnisko novērtējumu, konstatēts, ka hitīns un glikāns, kas iegūti no Aspergillus niger, atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   No Aspergillus niger iegūto hitīna un glikāna maisījumu, kā norādīts pielikumā, drīkst laist Savienības tirgū kā jaunu pārtikas produktu sastāvdaļu lietošanai pārtikas piedevās ar maksimālo dienas devu 5 g.
   2. pants
   Ar šo lēmumu atļautā, no Aspergillus niger iegūtā hitīna un glikāna nosaukums uz to saturoša pārtikas produkta etiķetes ir “No Aspergillus niger iegūts hitīna un glikāna maisījums”.
   3. pants
   Šis lēmums ir adresēts uzņēmumam Kitozyme SA, Rue Haute Claire, 4, Parc Industriel des Hauts-Sarts, Zone 2, 4040 Herstal, Beļģijā.
   
      Briselē, 2011. gada 2. februārī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 43, 14.2.1997., 1. lpp.
   
      (2)  EFSA Journal 2010; 8(7): 1687.
   
      PIELIKUMS
      
         NO ASPERGILLUS NIGER IEGŪTA HITĪNA UN GLIKĀNA MAISĪJUMA SPECIFIKĀCIJA
      
      
         Apraksts
      
      Hitīna un glikāna maisījumu iegūst no Aspergillus niger micēlija, tas ir iedzeltens birstošs pulveris bez smaržas. Sausnas saturs tajā ir 90 % vai vairāk.
      Hitīna un glikāna maisījumu veido galvenokārt divi polisaharīdi:
      
                  —
               
               
                  hitīns, ko veido N-acetil-D-glikozamīna atlikumi, kas atkārtojas (CAS Nr. 1398-61-4),
               
            
                  —
               
               
                  beta(1,3)-glikāns, ko veido D-glikozes atlikumi, kas atkārtojas (CAS Nr. 9041-22-9).
               
            
                  No Aspergillus niger iegūta hitīna un glikāna maisījuma specifikācija
               
            
                  Masas zudumi žāvējot
               
               
                  ≤ 10 %
               
            
                  Hitīns un glikāns
               
               
                  ≥ 90 %
               
            
                  Hitīna attiecība pret glikānu
               
               
                  30:70 uz 60:40
               
            
                  Pelni
               
               
                  ≤ 3 %
               
            
                  Lipīdi
               
               
                  ≤ 1 %
               
            
                  Olbaltumvielas
               
               
                  ≤ 6 %